Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1822

5. Eljárás 5.1. A vizsgálati oldat elkészítése 5.1.1. Kizárólag ásványi anyagokból álló takarmányok Mérjük a minta 5 g-ját 1 mg pontossággal 500 ml-es mérõlombikba, amelybe 250–300 ml vizet töltöttünk. Adjunk hozzá 40 ml sósavat (3.1.), melegítsük forrásig és hagyjuk a folyadékot 30 percig lassan forrni. Hagyjuk lehûlni, töltsük jelig vízzel, rázzuk össze, és száraz redõs szûrõpapíron keresztül szûrjük száraz fõzõpohárba. A szûrlet elsõ 30 ml-ét öntsük el. Ha a minta szilikát tartalmú, adjunk a minta 5 g-jához elegendõ mennyiségû (15–30 ml) tömény sósavat (3.2.), vízfürdõn pároljuk szárazra, és 1 órára helyezzük 105 oC-os szárítószekrénybe. Folytassuk az 5.1.2. szakasz harmadik mondatától. 5.1.2. Zömmel ásványi anyagokból álló takarmányok Mérjük a minta 5 g-ját 1 mg pontossággal hamvasztó tégelybe, és hamvasszuk az izzító kemencében 550 oC-on, amíg elszenesedett szemcséktõl mentes hamut kapunk, majd hagyjuk lehûlni. A szilikát eltávolítása céljából adjunk a hamuhoz elegendõ mennyiségû (15–30 ml) tömény sósavat (3.2.), vízfürdõn pároljuk szárazra, és 1 órára helyezzük 105 oC-os szárítószekrénybe. Kezeljük a maradékot 10 ml sósavval (3.1.), és meleg vízzel mossuk 500 ml-es mérõlombikba. Hagyjuk lehûlni, és töltsük jelig vízzel. Rázzuk össze, és száraz redõs szûrõpapíron keresztül száraz pohárba szûrjük. A szûrlet elsõ 30 ml-ét öntsük el. 5.1.3. Zömmel szerves anyagból álló takarmányok Mérjük a minta 5 g-ját 1 mg pontossággal hamvasztó tégelybe, és hamvasszuk el izzítókemencében 550 oC-on, amíg elszenesedett szemcséktõl mentes hamut kapunk. Kezeljük a hamut 5 ml tömény sósavval (3.2.), vízfürdõn pároljuk szárazra, és 1 órára helyezzük 105 oC-os szárítószekrénybe a szilikátok oldhatatlanná alakítására. Adjunk a hamuhoz 5 ml sósavat (3.1.) és meleg vízzel mossuk 250 ml-es mérõlombikba. Forraljuk fel, hagyjuk lehûlni, és töltsük jelig vízzel. Rázzuk össze, és száraz redõs szûrõpapíron keresztül szûrjük száraz fõzõpohárba. A szûrlet elsõ 30 ml-ét öntsük el. 5.2. Atomabszorpciós mérés A standard oldat (3.5.) vizes hígításával készítsünk legalább 5, növekvõ koncentrációjú referencia oldatot, a spektrofotométer optimális méréstartományának megfelelõen. Adjunk mindegyik oldathoz 10 ml stroncium só oldatot (3.4.), majd a térfogatot egészítsük ki 100 ml-re vízzel. Az 5.1.1., 5.1.2. vagy 5.1.3. szakasz szerint kapott szûrlet egy alikvot részét hígítsuk meg vízzel úgy, hogy annak magnézium koncentrációja, a referencia oldatok koncentrációja által behatárolt tartományba essék. Ezen oldat sósav koncentrációja 0,4 N-nál ne legyen magasabb. Adjunk hozzá 10 ml stroncium oldatot (3.4.), majd térfogatát egészítsük ki 100 ml-re vízzel. Mérjük a vizsgálandó oldat és a referencia oldatok abszorpcióját 285,2 nm-en.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes